CELEX: 22009D0090
Language: hu
Date: 2009-07-03 00:00:00
Title: Az EGT Vegyes Bizottság 90/2009 határozata ( 2009. július 3. ) az EGT-megállapodás statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításáról

22.10.2009   
            
            
               HU
            
            
               Az Európai Unió Hivatalos Lapja
            
            
               L 277/43
            
         
      AZ EGT VEGYES BIZOTTSÁG 90/2009 HATÁROZATA
   
   (2009. július 3.)
   az EGT-megállapodás statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás 30. jegyzőkönyvét az EGT vegyes bizottság 2008. június 6-i 75/2008 határozata (1) módosította.
            
         
               (2)
            
            
               Az európai vállalkozási és kereskedelmi statisztikák modernizálásának az európai vállalkozási és kereskedelmi statisztikák modernizálásának (MEETS) programjáról szóló, 2008. december 16-i 1297/2008/EK európai parlamenti és tanácsi határozaton (2) kell alapulnia.
            
         
               (3)
            
            
               A megállapodás 30. jegyzőkönyvét ezért módosítani kell, hogy ez a kibővített együttműködés 2009. január 1-jétől lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 30. jegyzőkönyve a következő cikkel egészül ki:
   
      „4. cikk
      Az európai vállalkozási és kereskedelmi statisztikák modernizálása (MEETS)
      (1)   Az EFTA-államok 2009. január 1-jétől részt vesznek a (4) bekezdésben említett közösségi programokban és fellépésekben.
      (2)   A Bizottság által a (4) bekezdésben említett európai parlamenti és tanácsi határozattal összhangban elfogadott éves munkaprogramok 1., 2. és 3. célkitűzését és az ezekhez kapcsolódó fellépéseket figyelembe kell venni az EGT statisztikai együttműködés során, és azoknak az EFTA-államok általi teljes részvételre nyitva kell állniuk.
      (3)   2009. január 1-jétől az EFTA-államok a megállapodás 82. cikke (1) bekezdésének a) pontjával és annak pénzügyi szabályzatával összhangban pénzügyi hozzájárulást nyújtanak, a közösségi költségvetés 29 02 04. és 29 01 04 04. költségvetési tételében (az európai vállalkozási és kereskedelmi statisztikák modernizálása) szereplő összeg 75 százalékáig.
      (4)   E cikk tárgyát a következő közösségi jogi aktus képezi:
      
                  —
               
               
                  
                     32008 D 1297: az Európai Parlament és a Tanács 1297/2008/EK határozata (2008. december 16.) az európai vállalkozási és kereskedelmi statisztikák modernizálásának (MEETS) programjáról (HL L 340., 2008.12.19., 76. o.).”
               
            
   2. cikk
   Ez a határozat az azt követő napon lép hatályba, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   Ezt a határozatot 2009. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. július 3-án.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
         
      
   
   
      (1)  HL L 257., 2008.9.25., 41. o.
   
      (2)  HL L 340., 2008.12.19., 76. o.
   
      (3)  Alkotmányos követelmények fennállását nem jelezték.